Gregor Zsófia

**GONDOLATOK KARANTÉNBAN**

egyfelvonásos

ÉN

MÁSIK

LITERA

ELSŐ MAGYAR KARANTÉNSZÍNHÁZ

DRÁMAPÁLYÁZAT

2020

ÉN Szóval, menni fog. Párna, megvan a nappali közepére ledobva. Tea az is megvan a párna mellett. Függöny elhúzva, hogy áradjon be a reggeli napfény. És akkor mehet a meditáció. Reggel van 6 óra és csodálatosan süt a nap igazi tavaszi idő, végre. Telnek a percek. Törökülésben szememet becsukván várok. Felnézek az órára hány perc telt el, és furcsán veszem tudomásul, hogy még egy sem. Majd minden fél percben felnézek. Na, jó ez így nem fog menni.

MÁSIK Mi a baj?

ÉN Mi, mi szerinted? Hát nem mehetek ki, be vagyok ide zárva.

MÁSIK És?

ÉN Mit és? Nem mehetek ki az utcára, nem találkozhatok senkivel. A barátaimmal, és mi főbb a családtagjaimmal sem. Nem végezhetem a napi rutinom, egyszerűen nem élhetek normális életet. Legszívesebben dühömben a kávés csészémet a földhöz vágnám, vagy össze kuporodva sírnék, de már annyit sírtam, hogy nincs hozzá erőm.

MÁSIK (Nevet) De, hát nem mindig is ezt akartátok ti emberek, nem?

ÉN Hogy mondod? – szörnyedtem el kijelentésén.

MÁSIK Hát ezt.

ÉN Mit, ezt? Azt, hogy életünk minden pillanata korlátozva legyen? Hogy veszélynek legyünk kitéve egy láthatatlan gyilkos ellen? Ezt senki sem akarta.

MÁSIK Ezt tényleg nem.

ÉN Hát akkor mégis min nevetsz?

MÁSIK Hát nem különös? Most várod, a percet mikor tehetsz valamit, jár a kezed és a lábad tehetetlenségedben. A normál eddigi életedben viszont vártad a semmit tevés pillanatát, vártad hétfőn a pénteket, januárban a júniust, mindig vártad mikor megállhatsz egy picit, mikor fellélegezhetsz, vártad ezt a pillanatot. Mindig vártál „énidőre”, hagyj legyek most egyedül- mondtad, de most, hogy magaddal lehetsz megijedtél, és tudod miért?

ÉN Hát, ha annyira tudod, mondd meg.

MÁSIK Mert nem ismered magadat. Félsz, sőt nem is tudsz magaddal beszélgetni, mert idegen vagy magad számára. Mindig mással voltál elfoglalva, amit azt hihetted, hogy magadért teszed, a munka, a bevásárlás, a társas élet, folytonos rohanás. Ebből a végtelen körből szinte kiszakadhatatlan léted hírtelen kiszakadt, és most üres vagy. Nem tudod magad definiálni, mert az ismert világod az, ami téged ember definícióval látott el most összedőlt és nem tudod eldönteni ki és mi vagy. Modern világod azt tanította, ha megteszel mindent, keményen tanulsz, és dolgozol, majd magad ura lehetsz és tessék, most nem rendelkezhetsz magad felett. De, hogy is akarnál magad felett rendelkezni, ha nem is ismered magad?

ÉN Ez, nem igaz.

MÁSIK Pedig de. Nem tudsz magaddal egy légtérben lenni. Félsz. Eddig azt hitted, hogy te rendelkezel az időddel mikor azt mások tették, most, hogy magad szabhatnád meg az idődet a kötelességek teljesítése mellett, nem megy. Tudod miért? Mert képtelen vagy mások vezérlete nélkül szervezni. Hozzá szoktál ahhoz, hogy rövid időben gondolkozz magad felől, abban az időben, amit megadtak neked. Most, hogy elmélyülhetnél, nem teszed, hanem lázadsz, panaszkodsz, pedig most nem ennek van itt az ideje. Eddig azt hitted, tudsz hosszabb távon tervezni, de most bizonytalan minden és még rövidtávban sem tudsz gondolkodni. Elolvashatnád a könyveket, amiket a nyárra terveztél, elkezdhetnél sportolni, ha nagyon szeretnél, de nem teszed. Lebénít a félelem. A félelem tanácstalanság, a tanácstalanság, tehetetlenség és semmittevés. A semmittevés düh vagy belenyugvás. A dühödet követően nem tehetsz mást csak belenyugodni, hogy majd ha a helyzet javul a náladnál okosabb embereknek köszönhetően, akkor majd újra rohanhass a villamos után, újra fuss önmagad és a feladatok után. Te,…

ÉN Elég, ne bánts. – üvöltöttem.

MÁSIK Bántani? Fáj az igazsággal szembe nézni?

ÉN Amit te mondasz ott a sarokban ülve, meghunyászkodva, hogy még a napfény se érjen az nem a teljes igazság.

MÁSIK Hát akkor nagyokos, akkor micsoda?

ÉN Nem tudom. Csak azt, hogy hagyjál békét nekem.

Újra felvettem előbbi pozíciómat és engedtem, ahogy a napfény az arcomat beragyogja. De hírtelen idegesen felpattantam és elkezdtem keresgélni a táskámban.

MÁSIK Mit keresel?

ÉN Ahhoz semmi közöd.

Megszállottan kezdtem keresni egy jegyzetet valamiről, amiről már az sem tudtam, hogy micsoda, csak kerestem.

MÁSIK Nevetséges és szánalmas vagy. Egy pillanatra sem tudsz leállni, tessék ülj le és mondd el mi bánt. Mondd ki hangosan.

Letettem a táskát és a kanapéra ülve elkezdtem beszélni.

ÉN Tudod, lehet, mégis igazad van. Igazából lehet nem is tudom, hogy ki is vagyok én. Nagyon fura. – elmosolyodtam. Egyfolytában a gyerekkorom jut az eszembe, amikor is a homokozóban ülök, és az arcomat melegíti a napsugár. Ezt próbáltam az előbb ott a párnán ülve rekonstruálni, hogy újra átérezzem azt a régi dolgot, azt a régi gondtalan szabadságérzetet. Olyan jó is szabadnak lenni.

MÁSIK Szabadnak, persze…

ÉN Mit motyogsz?

MÁSIK Ó, semmi, semmi. Csupán csak annyi, hogy szabadnak hiszed a régi éned. Szép játéka ez az elmének, de hadd világosítsalak fel. Szabadnak nevezed azt az állapotot, amit talán soha senki nem élt állt. Valóban most van egy fizikai korlátja annak, hogy fizikailag szabad legyél, ez olyan mintha most téged börtönbe zártak volna ártatlanul, de azért tegyük, hozzá hogy ott továbbra is egy ajtó van és nem cellarács. De te mindig is fogoly voltál méghozzá az önmagad foglya. Persze ez lelki síkon.

ÉN Mégis mire gondolsz?

MÁSIK Ugyan, mintha nem tudnád. Állandó megfelelni vágyásod a többiek számára, önsanyargatásod, hogy tetsszél minden ismeretlen férfinak csak, hogy rád nézzen bárki is, most, hogy megszűnt ez a motiváló erő, újra értelmét vesztette küzdésed, és magaddal harcolsz, nem tudod eldönteni mi, lesz veled. Sorsod mind belsőd és külsőd sorsa penge élen táncol. Gyűlölöd magad és most szembe kell magaddal nézned és félsz. Ezért nem tudsz egy helyben maradni ezért vágysz, a folytonos rohanásra csakhogy eltompítsad azt, ami igazából benned motoszkál.

ÉN Ne, ezt most fejezd be. Ne menj bele olyanba, amiről semmit nem tudsz.

MÁSIK Még hogy semmit? Ezt mondod? Hát én te vagyok, te meg én vagy.

Hírtelen körbe néztem a szobában és nem láttam senkit, gyorsan megmostam az arcomat ám mikor tükörbe néztem undor fogott el és elfordultam.

ÉN Igaza van neki. – suttogtam.

Az idegességet éreztem minden porcikámban és nem bírtam magammal maradni.

ÉN Rendben, oké igazad van. Hallod, gyere, vissza nem bírok egyedül lenni.

MÁSIK/ÉN Ahogy parancsolod. Szóval? Bevallod?

ÉN Mit?

MÁSIK A tegnap estét. Mi történt tegnap este?

ÉN Hogy mi? Összeomlottam, sírógörcsöt kaptam. Itt vagyok ebben a lakásban 3 hete. Nem tudom meddig fog ez még tartani. Ez a kilátástalanság a legrosszabb. És nem tudom, hogy ez miként fogja megváltoztatni az eddigi világot, mert, hogy megfogja az bizonyos. De… ez egyáltalán nem fair.

MÁSIK Micsoda?

ÉN Ne legyen arcod ilyen gúnyos. Igenis nem fair. Most nyílik ki előttem a világ, 22 éves vagyok, annyi lehetőség kezdett láthatóvá válni, ami eddig nem és most ez mind bezárult, mintha egy hírtelen jövő nyári vihar orkán erejű szele csapta volna az arcomba a lehetőségek kapuját és megálljt ordított. Tudod első pillanatra magamat hibáztattam, biztos én tettem valamit, hogy a világ így reagál a vágyaimra, a terveimre. De tudom, hogy másokat ez a helyzet… Ó még kimondani is szörnyű. Undorodom magamtól, mert azon siránkozom, hogy még életben nem voltam külföldön, és most a megspórolt pénzemen ezt terveztem és tessék nem fog menni, vagy… igen… életem legnagyobb mumusa, hogy fogok így bárkivel is találkozni, ha nem lehet senkivel sem találkozni. Hogy fogom megtudni, hogy lenne-e létezésem fontos valaki másnak, hogy valaki szeretni tudna-e engem. De mondd, hogy lehetek ilyen önző, hogy gondolhatok erre mikor mások meg az életükért küzdenek? Önző vagyok.

MÁSIK Az. Önző, mint minden ember. De, hogy beismered, azon kevesek közé tartozol, akik ezt tudják magukról.

ÉN Lehet. Mit is mondtam az előbb? Teljesen össze zavarodtam. Tudod, mit hagyjuk mára, inkább vissza fekszem.

MÁSIK Nem kellene tanulnod?

ÉN De,… kellene, de most nem megy, úgy érzem, le van blokkolva az agyam, megbénít a félelem.

MÁSIK Várj csak.

ÉN Igen?

MÁSIK Tudom ám, hogy mit akarsz tenni. De ne tedd, most nincs esélyed a megmenekülésre. Kérlek, gondold át. És akkor lennél igazán önző, ha most a helyzetet kihasználván ezt megtennéd. Maradj és beszélj inkább.

ÉN Hírtelen milyen kedves lettél. Mi történt?

MÁSIK Nem akarom a végzeted, hisz akkor nem lennék itt veled 2 hete. Az első héten még erős voltál, de kétségbeesett, de egy hét után minden erőd elszállt.

ÉN Nocsak, azért vagy itt velem, mert elszállt minden erőm és ezért gúnyolódsz rajtam.

MÁSIK Csöppet sem, csak próbálom megvilágosítani a helyzetet számodra.

ÉN Igen? Megvilágosítani? Mégis, ki vagy te? Talán te tudod, hogy ez az egész miért van? Isten akarata vagy az anyatermészet bosszúja vagy… Nem spekulálgatok, mondd meg, ha tudod.

MÁSIK Senki sem tudja, és ha Isten tudja is nem fogja közölni.

ÉN Tehát senki. De te vagy valaki nem?

MÁSIK Mint minden ember, úgy te is válaszokat próbálsz gyártani, hogy a kételyeid ne őröljenek fel belülről. Próbálsz reális maradni, a hallott és olvasott információkat melyek már szétfolyó lávát alkotva égetik az emberek lelkét, összerakni egy valid magyarázatot. De ezek mind találgatások, és azok is maradnak. Kérded, hogy ez miért a te életedben történt? Ne keresd a választ. Minden generáció csak tolja, és tolja a felelősséget és a cselekvést a következőre már évtizedek óta, mondván a változások és a rossz nem velünk fog megtörténni, mint a klímaváltozás és tessék mégis. Most hova tolja a felelősséget bárki is? Sehová, csak áll és toporzékol mindenki.

ÉN Gyerekként a legszebb az volt, hogy a világom akkora volt, mint ami engem körbe vett, felnővén pedig kinyílik a világ, az ember felfoghatatlan határokban szinte határtalanul képes látni, gondolkodni, de ez egyáltalán nem jobb, sőt inkább ijesztőbb. Mert míg kicsiként az a gyermek érti azt, ami körbe veszi, mert hajtja őt az erre a korra jellemező kíváncsiság, mire az ember felnő, azt a nagy mindenséget, ami körbe veszi, nem tudja megérteni ezért nem is erőlködik annyit a felnőtt. De ezt mindenki meg akarja érteni. Érdekes. Tudod… Á badarság.

MÁSIK Mondjad, hisz azért vagyunk itt.

ÉN Ha megmaradunk a vallási szinten, és ezen a téren gondolkodunk el, akkor például én arra gondoltam, hogy az történik most, mint a Bábel tornya történetében. Az ember felakart érni Istenhez, az Úr ezt nem hagyta így megzavarta a nyelveket, hogy az emberek ne értsék egymást. Most az ember azt, hitte, hogy mindenhol ott lehet, köszönhető a mai modern világunknak, de mindenhol csak Isten tud lenni, és most senki nem tudja elhagyni az otthonát. Lehet, ez valami tanítás lenne? Ne legyünk túl nagyravágyóak és tanuljuk meg tisztelni már végre a természetet, hisz ez is közre játszik, minden bizonnyal, ahogyan te is az előbb említtetted a klímaváltozást.

MÁSIK Lehetséges…

ÉN Te csak ne mosolyogj, ilyen sejtelmesen tudom, lehet butaságokat mondtam, de 3 hete be vagyok zárva. Félek felnyitni a laptopomat nem, tudom, milyen szörnyű hírt illetve híreket fogok olvasni, hallani, látni. Nem megy. Viszont a semmit tevés sem megy, viszont értelmes dolgot sem tudok csinálni, mert ahhoz kellene egy kis ambíció, bátorítás, ami elveszett.

MÁSIK Most hova mész?

ÉN Csak kinézek az ablakon. Látod, már annyit beszélgettünk dél is elmúlt. Alig járkál, valaki az utcán csak egy két ember megy teljes mértékben céltudatosan senki nem áll meg. Szörnyű.

MÁSIK Micsoda? Az, hogy betartják a szabályt?

ÉN Nem, az éppenséggel jó dolog, a szörnyű, hogy az eddigi közönyös világunk még jobban azzá válik, még jobban idegenkedni fog egymástól ember és ember. A digitális tér pedig nem helyettesíthet egyetlen egy élő találkát sem.

MÁSIK Mondja ezt az, aki egész életében antiszociális volt.

ÉN Igen az voltam, és? Most már változtatni sem fogok tudni.

MÁSIK Feladtad, ennyi? Most már nem fogsz tudni.

ÉN Nem, ezt nem én mondom, hanem mindenki hogy a világ és a megszokott életünk, nem folytatódhat ott ahol abba hagytuk.

MÁSIK Pontosan, kell a változás. De ez nem feltétlen jelenti, azt, hogy vége lenne minden jónak, ami régen volt. Semmi jó nem vész el csak átalakul.

ÉN Ne próbálj meg ilyennel ámítani, reálisnak kell lenni nem érted? A tényeket kell nézni és felfogni. – kezdtem elveszteni a kontrollt magam fölött.

MÁSIK Valóban, reálisan kell gondolni a dolgokra. De ha te már jöttél Istennel, mondd hiszel-e Istenben?

ÉN Igen. Ez most miért olyan fontos?

MÁSIK És van rá reális bizonyítékod, hogy Isten valóban létezik?

ÉN Nincs… vagyis… érzések, hogy segített nekem sok helyzetben, és a tudat, hogy létezik, de kézzel foghatót nem tudok neked felmutatni.

MÁSIK Pontosan. Nem kell, hogy mindenáron tényállásokat mantrázz, mondogathatnád azt is, hogy minden jó lesz, az sokkal szebb és jobb.

ÉN De fájdalmasabb, ha nem így lesz. Ha az ember csak hitegeti magát az borzalmas. Isten hitét kérlek, szépen ne keverd ebbe bele. Istenbe az emberek már ősidők óta hisznek, a vallás egy támasz ilyen vészterhes időkben. Kérem Istent, hogy segítsen minden nap… és bizonyára a világ minden pontján emberek milliói imádkoznak ahhoz, akiben hisznek. Valóban nem tehetünk mást, mint hinni. Hinni azt, hogy minden meg fog javulni, de közben az emberek arcába tolják a számokat és a valóságos tényeket. Szóval az ábrándozás a hit és a valóság között van némi ellentmondás. Ne keverd, itt a dolgokat kérlek.

MÁSIK Kérlek, inkább ülj le, látom nagyon felzaklattad magad.

Megszólalt a telefon és felvettem. A családom volt az minden rendben van velük. Mintha egy nehéz kő esett volna le a szívemről.

MÁSIK Na, megnyugodtál?

ÉN Meg, fogjuk rá.

MÁSIK Nem kellene ebédelned, már rég elmúlt dél is?

ÉN Igaz. Teljesen elvesztettem az időérzékemet. Vagy pontosan tudni akarom, hogy mennyi az idő vagy pedig már rá sem hederítek.

MÁSIK Mit eszel?

ÉN A tegnapi maradékot.

MÁSIK De hisz tegnap is ezt mondtad?

ÉN Addig eszem, amíg el nem fogy, feleslegesen nem járkálok le a boltba, pedig tudom, nem kellene érte sokat sétálnom hisz itt van a közelben, de inkább nem majd csak akkor, ha nagyon muszáj.

MÁSIK Ingerült lettél.

ÉN Igen. Mert arra vágyom, hogy legalább a kertbe kimenjek, de ebben a lakásban még egy nyamvadt erkély sincs, ahova legalább kiállhatnék, hogy azt érezzem, kint vagyok a természetben. De semmi, nincs, ami kis könnyebbülést adna, csak ezek a falak. Tudod régen el sem tudtam volna képzelni azt, hogy mások hogyan értik, hogy mindjárt rájuk dől a fal, de most már sajnos megértem.

Megebédeltem miközben egy váratlan könnycsepp folyt végig az arcomon. A felső szomszédnál ordibálnak, megint valamin összekaptak, az emberek egyre feszültebbek, idegesek, félnek. Mindezek után próbáltam kicsit tanulgatni meg olvasgatni a legfrissebb híreket, amiket kezdetben még teljes pánikkal ma meg már szinte ugyan azzal a letargikus közönnyel olvasom. Ha minden híren elkezdene az agyam vészcsengőt húzni lehet, már nem ülnék itt. Ez egy természetes mechanizmusa az emberi agynak. El vagyok maradva a tanulással, de fogalmam sincs, hogy hogy szervezzem meg. Nem tudom, milyen határidőhöz tartsam magam, minden annyira képlékeny. Ez a digitális oktatás is. Szerintem most még az a diák is inkább szeretne iskolába járni, aki eddig nem járt mert nem szeretett és helyette inkább otthon ült. Lehet, ezután mindenki átértékeli az iskolához fűződő viszonyát. És átértékeli a digitális világgal való viszonyát, és úgy általában, mindent. Mennyire adhat megfelelő érzelmi biztosítékot egy képernyő képe még akkor is ha láthatod is rajta azt akit szeretsz, de ez nem pótol semmit. A technológia mégsem képes mindenre.

Majd szótlanul teltek az órák, és lassan már sötétedett. Monotonon megcsináltam az esti rutinom, ezen, hála Istennek nem kellett változtatni. Már pizsamában voltam, mikor esti kedvtelésemnek időztem, bámultam ki az ablakon. Most azonban nem tudtam az elhaladó autók sokaságát megszámolni, vagy az emberek nevetgélés hallgatni. Csend volt, mérhetetlen nagy csend, csak az utcai lámpák fénye játszadozott néha, de semmi egyéb nem történt.

MÁSIK Milyen szép este, nem gondolod?

ÉN De, csodálatos.

MÁSIK Nem zavar, hogy túl nagy a csend?

ÉN Nem.

MÁSIK Valóban? Mintha délután zavart volna?

ÉN Valóban. Délután az más volt akkor nagyon sok gondolat csak úgy zúgott át az agyamon.

MÁSIK Most nem?

ÉN De most is, de most mégis ez más. Tudod, megfogadtam a tanácsodat, amit mondtál és miközben zuhanyoztam próbáltam magamba mélyedni és valóban a legfurább, hogy nem ismerem magam és jó érzés volt egy első lépést megtenni efelé. Tudod, most érzek valami kis békét itt mélyen legbelül. Olyan érzés volt magamra összpontosítani mintha egy nagy sűrű erdő kapujába állnék, amit akárhogy akarom, de nem tudom átlátni annyira sűrű és annyi minden van benne. Elindultam, befelé de megijedtem és akkor kinyitottam a szemem. Tudod vicces nagyon.

MÁSIK Micsoda?

ÉN Pánikolok a világért egy olyan világért, amiről csak most bizonyosodott be, hogy a legtöbben csak annyit tudunk róla, mint saját magunkról. Állunk a nagy sűrű erdő előtt, és amíg ellát a szemünk, amíg tudatunk felfogja azt, csak azt ismerjük, Megtanultuk az évszázadok bevett gyakorlatát, de azt, hogy milyen igazán ez a világ az csak most mutatkozik meg. És azért mert nekünk nem volt elég az erdő széle, telhetetlenek voltunk mi emberek és be akartunk jutni a sűrűbe, hogy azt is kisajátítsuk. Aggódom az emberiségért a családom és a saját életemért, azért az életért, amit élni akarok, és nem azért amit élhetek.

MÁSIK Mire gondolsz?

ÉN Mindenki azt sulykolja a gyermekébe, hogy legyen célja az életének, és soha senki fejében nem fordult az meg, hogy ezek a célok füstté válhatnak egy rajta kívül eső dolog miatt. Mindenki csak azt mondta, ha te megteszel mindent és nem rontod el nincs az a dolog, ami megállíthatna, vagy amin ne lehetne neked egyénként változtatni, és tessék. Látok magam előtt egy célt, ami olyan közel volt, érted? Ha kicsit kinyújtottam volna a kezem el is értem volna, de most mérföldes távolságba és homályba költözött. Ez a helyzet azért is szörnyű, mert meghalnak a célok is és az élő ember célok nélkül, csak vergődnek. Igen, tudom vergődni is sokkal jobb, mint…(ekkor sírás kerülgetett)… Persze kell újabb cél, kisebb és megvalósíthatóbb. De ezt mondjuk meg annak a nagyravágyó embernek, aki mindent akart és csak a gondot markolta meg, de azt nagyon.

MÁSIK Minden megfog változni.

ÉN Igen, és pont ettől tartok. Az ember társas lény, és csak most tudatosodott, hogy mennyire is. Mennyire is szükségünk van az érintésre, egy ölelésre, egy kézfogásra, egy vállveregetésre, akármicsodára. Megtanultunk egész testünkkel beszélni mely által jobban megérhettük a másikat most pedig nem mehetünk senki közelébe. Átfognak értékelődni a személyes kapcsolatok.

MÁSIK És mi lesz akkor?

ÉN Hát, nem tudom, csak annyit, hogy biztos minden meg fog változni.

MÁSIK Úgy mondod, mintha a világ még sosem változott volna ekkorát.

ÉN Az ismert világunk még sosem. De mit akadékoskodsz már megint?

MÁSIK Az ember társas lény. Valóban? Mintha nem a közönyösségük miatt panaszkodna mindenki. Mintha nem mindenki magára összpontosítana, mintha nem mindenki az önnön megvalósítására törekedett volna eddig, mintha eddig nem azt hallgathattuk volna, hogy én, én és én… egyszer sem volt szó mostanában arról, hogy mi. Az emberek nem szeretnek sorsközösséget vállalni a másikkal, nem akarnak együtt érezni a másikkal, mindenki csak saját magára összpontosít és saját érzéseire, már ha léteznek még érzések. Ez neked a társas lény? ( Üvöltött a végére)

ÉN Általánosítasz és ez nem szép.

MÁSIK Nem szép, viszont ez az igazság és minél nagyobb valami igazság értéke annál jobban fájdalmasabb. Nem jegyezted meg reggel óta?

MÁSIK De, megjegyeztem. De nincs kedvem most életbölcsességekkel foglalkozni, meg mondatok igazságértékével. Nem arról van itt szó, hogy mi volt igaz vagy mi nem, hanem az, hogy mi lesz majd fontos és a legfőbb mi lehet fontos a múltból, amit átlehet vinni egy teljesen újrakonstruált jövőbe.

Elindultam a hálószoba felé, de ő utánam szólt.

MÁSIK Hát akkor mi lesz az a kis cél, amit kitűztél magad elé, ha már a nagy kiúszott a kezeid közül? (gúnyosan kérdezte)

ÉN Csinálni valami teljesen újat, vagy csinálni valami teljesen régit. Régi alatt olyanokat értek, mint amiket gyerekként csináltam. Elkezdtem újra olyan számítógépes játékokat játszani, mint gyerekként, néha kedvem támad színezgetni vagy rajzolgatni valamit vagy elmerengni a múlt szépségében miközben gyerekkori képeket nézegetek. Újra nézni régi meséket, felidézni a régi érzéseket. A valami új közé pedig valamilyen új sportgyakorlat begyakorlását, mert nem nincs igazad, valóban kissé elhagytam magam, de érzem a lelkesedést, hogy újra kezdjem. Csak mivel kevés a bíztató tény és információ, szebb a múltba merengeni, mint a jelenben tenni egy nem látható jövőért. De hiszem, hogy valamit a múlt szépsége segíthet, hogy újra hitet adjon, hogy úgy szervezzem, meg a holnapomat mintha előre láthatnék mindent.

MÁSIK Csak ez az, ami erőt ad neked?

ÉN Látok magam előtt egy arcot. Igazából nem tudom, kiét csak álmodok vele már egy ideje, úgy nagyjából a tartósabb itthonlétem kezdte óta, és mindig megnyugtat, a látványa. Lehet, hogy megbolondultam itt a bezártságban, vagy kreált az agyam magam számára egy megnyugtató arcot, ami igen meg se kérdezd, férfié. Ennyit kitudok belőle venni, mert eléggé homályos az emlék minden álom után. De a szemeit tisztán látom, zöldes barna

MÁSIK Zöldes-barna? Ne viccelj…(nevetett, gúnyosan)

ÉN Ne gúnyolódj. Tudod azért kelek fel minden reggel, hogy majd egyszer, ami nem tudom, hogy mikor lesz, de elfog jönni az a nap, hogy ezt az arcot láthassam és mélyen a szemeibe nézhessek. Nem tudom, mit hoz a holnap kilátástalansága, de remélem, egy szebb napra virrad hamarosan az emberiség. És remélem te is megleszel elégedve, és megtalál a boldogság, mert legszebb öröm a káröröm, de csak az az öröm tart sokáig, ami igaz szívből jön.

Másik meghökkent és nem szólt semmit, csak csöndesen a kanapéba rogyott és nézett maga elé, majd váratlan elmosolyodott, és csak annyit mondott:

MÁSIK Jó éjt. Remélem igazad lesz.

ÉN Neked is jó éjszakát. És igen, remélem ezúttal igazam lesz.

Lefeküdtem aludni és álmomban az emberek újra megölelték egymást ismerősök és ismeretlenek és mi emberek megtanultuk értékelni azt a legnagyobb dolgot, amink van, azt az egy életet és azt az egy Földet, amin élünk.

Mikor kinyitottam a szemem a nap fénye beszűrődött a szobába, mely fényben benne volt sok ember reménye és sokak jajkiáltása.

*Sötét*

2020